Document ID: /roh_data/filtered/fineweb-2-filterrobots_roh.jsonl.gz/37095

Val Cama - Val Leggia - Val Grono
Il reservat da guaud tanscha da 450 m s.m. enfin al cunfin dal guaud a 2'200 m s.m. La gronda part dal reservat da guaud natiral garantescha entras il process da protecziun il svilup natiral e dinamic dal guaud senza intervenziun umana. En ils reservats da guaud spezials cuntinuescha u vegn reintroducì l’economia d’alp tradiziunala cun pasculaziun. Qua tras vegn era promovì la diversitad da las cuntradas cultivadas mez avertas cun lur plantas ed animals. Ins ha constatà almain 24 differentas societads da guaud. Il spectrum tanscha dal guaud da vertinets, da chastagners e da ruvers fin a guauds d’ischis, ogna, faus, pigns e lareschs ed als urs dal guaud plantadis da zundrins; ina ritgezza immensa. Il process da protecziun pussibilitescha da survegnir conuschientschas davart il svilup da societads da guaud betg utilisadas, surtut a la fin dal svilup dal guaud e da la vita da las plantas al sid da las Alps. Als viandants sa porschan vistas ed invistas romanticas en guauds situads en bovas e chavorgias cun plantas romusas imposantas, ma era cun laina morta sidretg u per terra.
Las trais valladas èn avertas mo cun sendas da viandar, vias na datti naginas.
Cumportament en il territori protegì:
Tegnair ils chauns a la corda (en l’entira Val Cama).
Infurmaziun davart il reservat da guaud:
Luca Plozza, Uffizi forestal dal Grischun
E-Mail: <email-pii>
Ina particularitad è era l’Alp de Lagh en la Val Cama
Dapi l’onn 2004 vegn l’alp puspè chargiada cun vatgas, chauras, nursas, portgs pailus e giaglinom. Notabene veglias razzas d’animals da niz – ins ha numnadamain creà in’alp da ProSpecieRara, sustegnida dal Fond Landschaft Schweiz.
Stadi da protecziun
Reservat da guaud natiral e reservat da guaud spezial d’impurtanza communala cun la participaziun da la Pro Natura e dal chantun Grischun.
Cumportament en il territori protegì
Tegnair ils chauns a la corda (en l’entira Val Cama).
Engaschament da la Pro Natura
La Pro Natura recumpensa las vischnancas per la sperdita da gudogn con fr. 370'000.- che van per la gronda part a favur dal Concept per il svilup da la cuntrada Val Cama.
La Fundaziun Hauser surpiglia la contribuziun da la Pro Natura.
Cun la Viafier retica da Cuira enfin Tusaun u cun la FVV enfin Bellinzona. A partir dals dus lieus cun l’auto da posta enfin Cama.